cyanic-selkie/wikianc huggingface dataset:
José Massaroli
Vuonna 1973 hän julkaisi ensimmäiset sarjakuvansa Manuel García Ferrén aikakauslehdessä: Hijitus ja Larguirucho. Vuonna 1975 hän aloitti piirtämään realistisia tarinoita Columba Publishingille: Haakon ja Tres X La Ley (HG Oesterheld) ja Dennis Martin (Robin Wood). Myöhemmin hän työskenteli muiden kustantamoiden, kuten: Record Publishing, Universo Publishing (Italia) ja DC Thomson (UK) kanssa.
Siniristi (järjestö)
Perustaminen
Vuonna 1939 alkoi ilmestyä Kustaa Vaasa -niminen julkaisu. Lehden ympärille syntyi vuonna 1942 Siniristi-yhdistys. Yhdistyksen perustamisen takana olivat Gunnar von Hertzen, Erkki Räikkönen ja Martti Mustakallio.
Nanoscience Center
Tutkimus ja koulutus
Tiedekeskuksessa on monipuolinen välineistö nanorakenteiden valmistamiseen ja karakterisointiin: puhdastila, häiriösuojatut mittaushuoneet, laserlaboratoriot sekä virus- ja soluviljelytiloja.
Nanobiologia
Biologisen nanotieteen eli nanobiologian tärkeitä tutkimuskohteita ovat erilaiset biologiset nanorakenteet. Bio- ja ympäristötieteiden alalla nanotiedekeskuksessa on tutkittu esimerkiksi proteiineja. Huomion kohteena ovat olleet erilaiset proteiinirakenteet ja biologisten rakenteiden vuorovaikutukset. Perinteisesti proteiinitutkimus on perinteisesti jakautunut seuraaviin painopistealueisiin :
Nanorakenteiden tutkimus spektroskopian avulla
Plasmonien ja plasmoniikan tutkimus liittyy läheisesti nanoelektroniikan tutkimukseen. Tutkimus keskittyy molekyyleihin liittyvien plasmonisten ilmiöiden tarkasteluun. Jyväskylän yliopisto on pitkään tutkinut itsejärjestyviä DNA-rakenteita (niin kutsutut DNA-origamit), joista pyritään kehittämään erilaisia sähköisiä, optisia tai plasmonisia nanomittakaavan laitteita. Vahva kytkentä käsitteenä viittaa joko kahden pintaplasmonin väliseen kytkökseen tai tyhjiöfotonin ja molekyylien väliseen kytkentään, joissa tutkijoiden erityisen huomion kohteena on ollut vahvan kytkennän raja-alue. Toinen plasmoniikan tutkimuksen sovellus on esimerkiksi proteiinien fluoresenssiominaisuuksien parantaminen, jotta niitä on helpompi havaita biokuvantamismenetelmien avulla. Tutkimuksessa on tarkasteltu myös näiden proteiinien molekyylitason ilmiöitä. Nanotiedekeskus on lisäksi tutkinut grafeenin ja sähköä johtavien polymeerien optisia ja plasmonisia ominaisuuksia. Plasmoniikan tutkimusta on hyödynnetty myös aurinkoenergian tuottamisessa.
Bondi Beach
Hengenpelastajakerhot
Bondi Surf Bathers' Life Saving Club on yksi maailman ensimmäisistä surf-hengenpelastajakerhoista. Bondi Surf Bathers' Life Saving Club ja North Bondi Surf Lifesaving Club perustettiin vuonna 1907. Bondin jäsenet keksivät useita laitteita hengenpelastamiseen. Surf-hengenpelastajat molemmista kerhoista osallistuivat suurimpaan pelastukseen 'Black Sundayna'. Bondin hallussa on eniten Australian Surf Lifesavinf Championship kultamitaleja R&R:ssa (pelastus & elvytys) ja Pohjois-Bondilla eniten kultamitaleja March Pastissa. Bondilla partioi myös Waverley Councilin palkkaamat ammattilaisrantavahdit.
Libyanmeri
thumb|left|280px|Libyanmeren rantaa Kreetan [[Soúgiassa.]] Libyanmeren pohja on rannikon läheisyydessä kerroslaakioinen. Libyanmeren ilmasto on subtrooppinen. Alueen keskinmääräinen sademäärä vuodessa on 100–500 mm. Lämpötila tammikuussa on 10–20 °C ja heinäkuussa 20–30 °C.
Ali Alijev
Alijevin aktiiviuran huippuvuodet ajoittuivat 1960-luvulle. Hän voitti urallaan kaikkiaan viisi maailmanmestaruutta: 52 kilogramman sarjassa 1959 Teheranissa, 1961 Jokohamassa ja 1962 Toledossa, sekä 57 kilogramman painoluokassa 1966 Toledossa ja 1967 New Delhissä. Lisäksi hän saavutti Euroopan mestaruuden 1968 Bukarestissa ja MM-hopeaa 1963 Sofiassa.
HMS Attack (1911)
Palvelus
Palvelukseen otettaessa alus liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan alkaessa. Alus osallistui 28. elokuuta 1914 laivueensa mukana Helgolandin taisteluun HMS Fearlessin alaisuudessa ja HMS Auroran johdolla 24. tammikuuta 1915 Doggermatalikon taisteluun, jossa se oli vara-amiraali David Beattyn lippulaivana hetken taisteluristeilijä HMS Lionin vaurioiduttua ja ennen vara-amiraalin siirtymistä HMS Princess Royalille. Alus osallistui laivueensa mukana Skagerrakin taisteluun 31. toukokuuta 1916.
Asterix ja alppikukka
Asterix ja alppikukka on Asterix seikkailee -sarjan 16. Ranskassa, ja 13. Suomessa ilmestynyt albumi.
Maynie Sirén
Ura
Maynie Sirénin levytystuotanto sisältää noin 90 kappaletta.
Yksityiselämä
Hän oli kaksi kertaa naimisissa, ensin Gustav Sirénin kanssa ja sitten Einar Englundin kanssa.
Reikätähtäin
Reikätähtäimen käyttö
Tähtäyspiste valitaan vaistomaisesti maalin keskeltä eli siitä kohdasta, johon halutaan osua. Tähdättäessä on tärkeintä se, että jyvän ja maalin asema toisiinsa nähden on aina oikea. Lisäksi on tarkkailtava, että etutähtäin näkyy takatähtäimen reiän keskellä.
Mikkeller
Panimon oluet pannaan edelleen suurimmaksi osaksi muissa panimoissa, kotimaan lisäksi Belgiassa, Norjassa, Englannissa ja Yhdysvalloissa, mutta kaikki reseptit suunnitellaan Mikkellerin panimolla. Yhteensä vuosituotanto on 8 500 hehtolitraa olutta. Lisäksi Mikkeller tekee tai on tehnyt yhteistuotanto-oluita muiden panimoiden, kuten skottilaisen BrewDogin, tanskalaisen To Ølin, norjalaisten Nøgne Ø:n ja Lervig Aktiebryggerin sekä yhdysvaltalaisten Cigar Cityn ja AleSmithin kanssa.
RU-38 (jääpallo)
Historia
Mestaruussarjasta putoamisen jälkeen seura oli lähellä nousua takaisin pääsarjaan vielä vuonna 1952. RU-38 jatkoi jääpallotoimintaansa putoamisen jälkeen vielä kolme vuotta ja suomensarjakausi 1954 jäi seuran jääpallohistorian viimeiseksi.
Ari Vatanen
Autourheilu
Vatanen oli vuonna 2009 ehdokkaana Kansainvälisen autourheiluliiton FIA:n puheenjohtajaksi Max Mosleyn vetäytyessä tehtävästä. Vaikka Mosley antoi tukensa Vatasen kilpailijalle, Jean Todtille, Vatanen sai taakseen muun muassa Saudi-Arabian moottoriliiton. Vatanen hävisi äänestyksen 135–49. Vuonna 2013 Vatanen valittiin Viron autourheiluliiton puheenjohtajaksi.
Dejan Stefanović
Stefanović on myös edustanut Serbia ja Montenegroa maajoukkuetasolla 20 maaottelun verran vuosina 1995–2004.
Sotunki
Sotunki on Vantaan itäisin kaupunginosa. Se rajautuu koillisessa Sipooseen ja kaakossa Helsinkiin. Sotungin pinta-ala on 13,6 neliökilometriä, joten se on Vantaan toiseksi suurin kaupunginosa. Asukkaita on runsas 600, josta ruotsinkielisiä on yli 20 prosenttia. Vuoden 2020 lopussa muuta kuin suomea, ruotsia tai saamea äidinkielenään puhuvien osuus on 2,7 prosenttia, eli vähemmän kuin missään muualla Vantaalla. Syrjässä liikenteen valtaväyliltä Sotunki on säilynyt hyvin maatalousvaltaisena alueena. Sotunki kuuluu Hakunilan suuralueeseen. Uudenmaan liiton maakuntahallitus valitsi Sotungin vuoden uusmaalaiseksi kyläksi 1998. Sotunki ja Håkansbölen kartano muodostavat kohteen valtakunnallisesti merkittävien rakennettujen kulttuuriympäristöjen luettelossa.
pienoiskuva|vasen|Sotungin kylä.
Kerttu Nuorteva
Tuomio ja vankeusaika
Ratakatu 12:ssa sijaisevassa Valpon ja Punanotkonkadulla sijaitseva Päämajan valvontatoimiston hoitamissa kuulusteluissa Nuorteva vaikeni useita kuukausia. Hän kertoi tarinansa vasta, kun Valpon Turun toimiston päällikkö Paavo Kastari toi hänen keskustelukumppanikseen suomalaisen kommunistin, Kertun isän vanhan ystävän, Arvo ”Poika” Tuomisen, joka oli ryhtynyt avustamaan poliisia. Tuominen onnistui vakuuttamaan Nuortevan siitä, että stalinismi oli pettänyt ja tuhonnut kommunismin aatteen. Nuortevan maailmankuva romahti, ja henkisesti murtuneena hän teki täyden tunnustuksen. Väliin Nuorteva oli kaksi kuukautta hoidossa mielenterveydellisten ongelmien vuoksi.
Vankilassa Valpo järjesti kirjailija Yrjö Kivimiehen keskustelemaan Nuortevan kanssa. Kuunneltuaan Nuortevan tarinan Kivimies kirjoitti salanimellä Irja Niemi Nuortevasta kertovan elämäkerran, jonka Oy Suomen Kirja julkaisi vuonna 1944 nimellä Neuvostokasvatti. Nimiä ja tapahtumia oli hivenen muutettu. Viimeistä lukua, joka kertoi päähenkilön yhä olevan uskollinen neuvostokansalainen, ei julkaistu. Kirjasta tuli bestseller, mutta sen valmiiksi painettu toinen painos makuloitiin rauhan tultua. Vuonna 1944 Nuorteva oli toisen kerran hoidossa mielenterveysongelmien vuoksi. Nuorteva teki vankeusaikanaan itselleen nuken, jonka hiuksiksi hän käytti omia hiuksiaan. Nukke on tätä nykyä näytteillä Joroisten Maanpuolustusmuseossa. Nuortevalle tarjottiin syksyllä 1944 mahdollisuutta siirtyä Suomesta jonnekin länteen. Hän päätti kuitenkin olla lähtemättä, ja lokakuussa 1944 hänet palautettiin Neuvostoliittoon, missä hänet tuomittiin kymmeneksi vuodeksi vankileirille. Rangaistuksensa kärsittyään hän opiskeli rakennusinsinööriksi ja työskenteli muun muassa vesivoimalaitosten parissa. Nuorteva kuoli aivokalvontulehdukseen 29. elokuuta 1963 Karagandan kaupungissa Kazahstanin sosialistisessa neuvostotasavallassa Neuvostoliitossa. Nuortevan ainoa poika Reima Varšavski oli myös asettunut sodan jälkeen Kazahstaniin. Hän kuoli itsenäistyneessä Kazakstanissa vuonna 1996.
Koripallon miesten SM-sarjakausi 1988–1989
Kausi 1988–1989 oli 49. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Hongikon Nuorisoseuran Urheilijat voitti hopeaa ja Pantterit pronssia. Runkosarjan voitti Hongikon Nuorisoseuran Urheilijat.
Katatoninen skitsofrenia
Katatoninen skitsofrenia on skitsofrenian muoto, jossa potilas on ajoittain katatonisessa tilassa.
Daniel Morelon
Daniel Yves Morelon (s. 24. heinäkuuta 1944 Bourg-en-Bresse) on ranskalainen ratapyöräilijä. Hän on kolminkertainen olympiavoittaja ja kahdeksankertainen maailmanmestari. Hän on pituudeltaan 181 cm.
Bern (kantoni)
Kieli ja uskonto
Kantoni on kaksikielinen; siellä puhutaan sekä saksaa (noin 85 % asukkaista) että ranskaa (11 %). Yleisin uskonto on protestanttisuus (50 %). Kantonin vakituisista asukkaista 17 prosenttia on ulkomaalaisia (31.12.2019).
Bernd Weikl
Weiklin levyttämien teosten joukossa ovat olleet Carmina Burana, Lepakko, Lentävä hollantilainen, Taika-ampuja, Jumalten tuho, Lohengrin, Nürnbergin mestarilaulajat, Parsifal, Il segreto di Susanna ja Tiefland. James Levinen johtama Jumalten tuhon levytys sai parhaan oopperalevytyksen Grammy-palkinnon vuonna 1992.
Salaojayhdistys
Tehtävät
Salaojayhdistyksen rooli on muuttunut merkittävästi sadan vuoden aikana. Toiminta kasvoi vaatimattomasta alusta 1980-luvun merkittäväksi suunnittelu- ja neuvontajärjestöksi, jonka palveluksessa oli 120 henkilöä. 1990-luvun alun lama johti siihen, että salaojituksen suunnittelutoiminta siirrettiin valtakunnallisen maatalousneuvontajärjestön ja kahden maakunnallisen organisaation vastuulle. Laman jälkeen salaojitustoiminta on virkistynyt. Maatalouden rakennekehitys, heikko kannattavuus ja ympäristökysymykset ovat nostaneet kuivatuksen ja salaojituksen merkittävään rooliin suomalaisessa alkutuotannossa.
Yhdistys tuottaa salaojituksen opetusmateriaalia ja järjestää vuosittain salaoja-ammattilaisten koulutustapahtuman, Salaojituksen neuvottelupäivät.
Anni Nykänen
Nykänen on koulutukseltaan medianomi. Hänen vuodesta 2008 piirtämä ja käsikirjoittama Mummo voitti keväällä 2009 Kemin pohjoismaisen sarjakuvakilpailun. Ensimmäinen Mummo-albumi ilmestyi Sammakon kustantamana elokuussa 2010. Toinen albumi ilmestyi vuonna 2012, kolmas vuonna 2014 ja neljäs vuonna 2016. Ensimmäiset kolme teosta olivat Sarjakuva-Finlandia-ehdokkaina.
Niklas Nordgren (suomalainen jääkiekkoilija)
Niklas Nordgren (s. 4. toukokuuta 2000 Helsinki) on suomalainen jääkiekkoilija, joka pelaa Mestis-joukkue Kiekko-Vantaassa. Hän on pelipaikaltaan oikea laitahyökkääjä. Nordgren laukoo oikealta.
Seuraura
Kaudella 2016–2017 Nordgren oli seuran A-nuorten paras pistemies tehoilla 13+26=39. Hän jakoi seitsemällä osumallaan A-nuorten SM-liigan pudotuspelien maalipörssin toisen sijan HPK:n Niilo-Kustaa Määtän kanssa edellään vain Lukon Eetu Koivistoinen.
Portti (tietoliikenne)
Asiakaspään TCP-yhteydelle arvotaan satunnainen porttinumero, johon palvelinpää lähettää paluupaketit. Satunnaiset portit ovat väliltä 1025–65535.
Portit ovat yhteinen mekanismi sekä TCP- että UDP-protokollille. TCP-portti 80 ei ole sama kuin UDP-portti 80. Yleinen käytäntö on kuitenkin se, että jos TCP-portti 80 on varattu jollekin protokollalle (HTTP) niin vastaavaa UDP-porttia 80 pidetään varattuna samaan käyttötarkoitukseen, vaikkei protokolla sitä tarvitsisikaan.
Aiheesta muualla
TCP- en UDP-poorten TCP/UDP端口列表
Metsolat
Sarjan idea ja käsikirjoitukset
Idea Metsolat-sarjaan syntyi, kun ohjaaja-käsikirjoittaja Carl Mesterton oli erään Ylen tv-tuotannon kurssin jälkeen valittanut johtaja Risto Volaselle, ettei nuoria käsikirjoittajia, ohjaajia ja tuottajia saa millään toimimaan yhteen ryhmässä. Mesterton ehdotti Volaselle puolivakavissaan, että nuoret voisivat tehdä sarjan vaikka kainuulaisesta maanviljelijäperheestä. Poliittiselta taustaltaan keskustalainen Volanen innostui aiheesta ja ehdotti, että Mesterton kirjoittaisi sarjan itse. Volanen otti myös yhteyttä Yle Kakkosen johtajaan, ja Mesterton kertoi myöhemmin, että "sarja oli sitä myöten selvä". Toinen keskustataustainen johtaja Tapio Siikala yhdessä Volasen kanssa varmisti, että kallis ja monivuotinen tuotanto sai rahoituksen.
Sarjan kuvitteellisen Hoikan kunnan esikuvana käytettiin Puolankaa. Mestertonit haastattelivat Puolangalla paikallisia ihmisiä ja tutustuivat maatilojen arkeen ja käytännön seikkoihin, kuten maidon kuljetukseen ja linja-autoliikenteeseen. Puolangan kunnanjohtaja kertoi kunnan vaikeasta työllisyystilanteesta ja sen vaikutuksista kuntalaisten arkeen. Puolangalta löytyi myös Antti ja Annikki Metsolan perheen esikuva. Mesterton on kertonut, miten paikallinen pappa oli esitellyt piirongin päälle aseteltuja valokuvia ja kertonut viidestä lapsestaan. Mesterton harrasti myös oikeustieteitä ja oli tehnyt kansalaisten lakiasioita käsitteleviä ohjelmia, minkä vuoksi sarjassa käsiteltiin tarkasti esimerkiksi kaupantekoon, perintöihin ja yritysten perustamiseen liittyviä asioita.
Jaksot ja niiden esitykset
Yle Tallennemyynti julkaisi 1990-luvulla Metsolat kokonaisuudessaan VHS-kasetteina lainattavaksi yksityishenkilöille kirjaston kautta. Vuonna 2008 Yle ja PAN Vision julkaisivat sarjan myös DVD:nä kahdeksassa osassa. Ensimmäinen DVD julkaistiin 28. helmikuuta ja viimeinen osa 29. lokakuuta 2008. Metsoloiden ensimmäinen DVD-julkaisu myytiin loppuun. Yle julkaisi uuden painoksen 30. lokakuuta 2013. Uudemmassa julkaisussa kaikki jaksot ovat samassa paketissa kahdeksalla DVD:llä.
Suinula
Suinula on osa-alue, kylä ja kaupunginosa 10 Kangasalla Pirkanmaalla.
Jukka Nousiainen
Maaliskuussa 2014 Nousiainen oli pulassa rahattomana Kanariansaarilla ja julkaisi Facebookissa avunpyyntöviestin, jossa lupasi tehdä levyn nimeltä Huonoa seuraa. Kun tilauksia tuli, Nousiainen toteutti lupauksensa. Huonoa seuraa, hänen ensimmäinen sooloalbuminsa, julkaistiin ensin c-kasettina. Albumi sai kriitikoilta hyvän vastaanoton. Levy-yhtiö Äänetön julkaisi sen myöhemmin cd:nä kahden lisäkappaleen kera. Levy on ilmestynyt myös vinyylinä.
Handley Page H.P.42
H.P.42
Afrikan ja Intian reiteille rakennettujen H.P.42 -koneitten kotikenttä sijaitsi Kairossa.
Hannibal (G-AAGX)
Prototyyppi Hannibal toimitettiin tilaajalle 5. kesäkuuta 1931. Se katosi Omaninlahdella 1. maaliskuuta 1940 kahdeksan matkustajan ja miehistönjäsenen kanssa.
Harry & Son
Harry & Son on vuonna 1984 ensi-iltansa saanut draamaelokuva, jonka on ohjannut Paul Newman. Elokuvan pääosia esittävät Paul Newman, Robby Benson, Ellen Barkin ja Joanne Woodward.
Reid Boucher
Tuomio seksuaalirikoksesta
Boucher tuomittiin helmikuussa 2022 vuodeksi ehdolliseen vankeuteen neljän vuoden koeajalla. Hän oli vuonna 2011 seksuaalisesti hyväksikäyttänyt 12-vuotiasta tyttöä pakottamalla tämän muun muassa suuseksiin kanssaan.
Martti Piha
Martti ja Helmeri Pihan veljiä olivat metsähallituksen pääjohtaja Antero Piha, biokemisti Sakari Piha ja liiketaloustieteen professori Kalevi Piha.
UML-mallinnus
Kaaviotyypit
Vuorovaikutuskaaviolla kuvataan ohjelmistojärjestelmän osien välillä kulkevaa dataa, sekä käskyjen ja kutsujen suoritusjärjestystä. Esimerkki vuorovaikutuskaaviosta on sekvenssikaavio (Sequence diagram), joka kuvaa objektien välistä vuorovaikutusta ja niiden järjestystä.
Antti Leino
Antti Leino on valmistunut Taideteollisen korkeakoulun elokuvataiteen osastolta taiteen maisteriksi vuonna 2006. Vuonna 2005 Leino opiskeli The Barrow Group Performing Arts Schoolissa New Yorkissa.
Leinon ohjaama 10-osainen dokumenttisarja Urheilu-Suomi palkittiin vuoden Urheilukulttuuri-palkinnolla Urheilugaalassa 2018. Leinon ohjaamat sarjat Kätevä emäntä ja Urheilu-Suomi ovat olleet Kultainen Venla -finalisteja vuosina 2010 ja 2017. Hänen ohjaamansa tv-sarja Kätevä emäntä oli finalistina myös Kultainen TV -kilpailussa vuonna 2008.
12. tammikuuta
Kuolleita
Katso myös: kalenteri ~ 11. tammikuuta, 13. tammikuuta
Moussa Traoré
Syrjäyttäminen ja kuolemantuomiot
Vallankaappauksen yhteydessä vangittu Traoré tuomittiin helmikuussa 1993 kuolemaan 106 ihmisen murhasta maaliskuun 1991 mellakoissa. Traoréta syytettiin myös kahden miljardin dollarin kavaltamisesta, ja lokakuussa 1998 hän sai vaimoineen kuolemantuomion myös talousrikoksista. Presidentti Alpha Oumar Konaré muutti tuomiot elinkautiseksi vankeudeksi vuonna 1999 ja armahti pariskunnan vuonna 2002. Traoré ja hänen vaimonsa Mariam viettivät suurimman osan 11 vuoden vankeudestaan kotiarestissa. Entisen presidentin maineen palauttamista edisti hänen tukijoidensa perustama puolue Mouvement patriotique pour le renouveau.
Traoré vietti viimeisinä vuosinaan rauhallista elämää huvilassaan Bamakossa. Hän toimi ajoittain välittäjänä ja tapasi ennen kuolemaansa elokuussa 2020 vallan kaapanneen sotilasjuntta CNSP:n johtajan Assimi Goïtan.
Elektroniikan passiivikomponenttien epäideaalisuudet
Kondensaattori
Kondensaattorit jaetaan yleisesti dielektrisen materiaalin perusteella eri luokkiin. Erityyppiset kondensaattorit soveltuvat eri käyttötarkoituksiin. Kondensaattoreiden epäideaalisuudet tulevat esiin suurilla taajuksilla kuten vastuksillakin. Kondensaatorin vuotovirta, eli sijaiskytkennässä rinnakkaisvastus, tulee jo esille tasavirroilla. Kondensaattoreissa käytetään myös häviökertoimia ja Q-arvoa. ESR eli ekvivalenttinen sarjavastus aiheutuu monista kondensaattorin sisäisistä häviöistä, kuten vuotovirrasta, dielektrisistä häviöistä eristeessä tai resistansseista. ESR kondensaattoreissa tapahtuu tehonhäviötä, jotka muuttuvat lämmöksi. Monissa sovelluksissa kondensaattori joudutaan jäähdyttämään. ESR voidaan laskea kaavalla. Kondensaattorin kapasitanssi ja induktanssi muodostavat resonanssipiirin, jonka resonanssitaajuuden yläpuolella kondensaattori käyttätyy lähinnä induktanssin tavoin ja impedanssin itseisarvo alkaa kasvaa.
HMS Endurance (A171, 1967)
Palvelus
Huhtikuussa alus liittyi alueelle saapuneeseen brittiläiseen laivasto-osastoon. Alus laski 22. huhtikuuta Hound Bayhin Etelä-Georgian saarella Special Boat Servicen osaston. Laivasto-osaston siirryttyä sukellusveneuhan vuoksi avomerelle Endurance siirtyi rannikon jääpeitteen suojaan lähelle rantaa. Aluksen molemmat Westland Wasp -sukellusveneentorjuntahelikopterit nousivat alukselta 25. huhtikuuta hyökätäkseen Argentiinan laivaston sukellusveneen ARA Santa Fen kimppuun. Sukellusvene vaurioitui helikoptereiden tulessa niin, että miehistö hylkäsi aluksensa rantaan. Etelä-Georgialla olleiden argentiinalaisten sotilaiden antauduttua 26. huhtikuuta Endurance jäi alueelle.
Jättikirvavainokainen
Jättikirvavainokainen (Aphidius ervi) on vainopistiäisten (Braconidae) heimoon kuuluva hyönteislaji. Lajia käytetään kirvojen kuten koisokirvan (Aulacorthum solani), ansarikirvan (Macrosiphum euphorbiae), isoruusukirvan (Macrosiphum rosae) sekä Myzus-suvun kirvojen biologiseen torjuntaan kasvihuoneissa. Jättikirvavainokainen on kirvojen sisäloinen. Jättikirvavainokainen munii munansa kirvan sisään munan jatkaessa kehitystään kirvan sisällä ja lopulta tappaen kirvan. Naaras ehtii loisia elämänsä aikana 300-500 kirvaa. Aikuinen jättikirvavainokainen muistuttaa isokirvavainokaista, mutta on noin kaksi kertaa suurempi kuin se.
Vuoden palomies
Perusteena vuoden palomies -arvonimen saamiselle voi olla jokin seuraavista:
Weberocereus
Lajit
Suvussa katsotaan olevan yhdeksän lajia.
Terveydenhoito Suomessa
Rahoitus ja sairausvakuutusjärjestelmä
Yksistään erikoissairaanhoitoon kului 8 miljardia euroa ja perusterveydenhuollon kanssa niistä muodostui yli puolet 2019 vuoden terveydenhuoltoon käytetyistä menoista.
Mars-96
Mars 96 eli Mars 8 oli venäläinen Mars-luotain, jonka laukaisu epäonnistui 16. marraskuuta 1996. Laukaisuväline oli Proton 8K82K/11S824F-kantoraketti, joka toimi moitteettomasti. Laukaisimen neljäs rakettivaihe Block D-2 ei kuitenkaan syttynyt, koska se ei saanut avaruusalukselta starttikomentoa. Kyseinen ylimmän rakettivaiheen moottori kuului Lavotskinin rakentamaan avaruusluotaimeen. Alus putosi takaisin maahan. Nykytiedon mukaan alus putosi mereen Chilen rannikolla.
Paul Maxfield
Syyskuussa 2007 Maxfieldin pokeriuran turnausansiot ylittivät 2,0 miljoonaa dollaria. Hän asuu Stoke-on-Trentissa.
Buleuterion (Priene)
Rakennus
Buleuterion sijaitsi Athenen temppelille johtaneen niin kutsutun Athenen kadun varrella Pyhän stoan pohjoispuolella ja Prytaneionin länsipuolella. Se oli lähes neliönmuotoinen rakennus, jonka sivujen pituudet olivat noin 20–21 metriä.
Vicente
Ura
Ensimmäisellä Primera División -kaudellaan Vicente teki 33 ottelussa viisi maalia. Hän pelasi myös 13 Mestarien liigan ottelussa, mutta tappiollisessa loppuottelussa Bayern Müncheniä vastaan hänet jätettiin vaihtopenkille. Kaudella 2001–2002 Valencian valmentajaksi saapui Rafael Benítez ja Vicente syrjäytti samalla paikalla pelanneen Kily Gonzálezin lopullisesti. Hän oli Valencian runkopelaajia joukkueen voittaessa Primera Divisiónin mestaruuden kausilla 2001–2002 ja 2003–2004. Jälkimmäisellä kaudella joukkue voitti myös UEFA Cupin, jonka loppuottelussa Marseillea vastaan Vicente teki voittomaalin rangaistuspotkulla. Sittemmin hänen uraansa ovat varjostaneet loukkaantumiset. Kaudeksi 2011–2012 hän siirtyi Englannin mestaruussarjassa pelaavaan Brighton & Hove Albioniin.
Espanjan maajoukkueessa Vicente pelasi ensimmäisen kerran vuonna 2001. Hän oli mukana vuoden 2004 EM-kilpailuissa, jossa hän pelasi joukkueensa kaikki kolme ottelua.
Bootle Oriel Roadin rautatieasema
Bootle Orient Roadin rautatieasema on rautatieasema Bootlen kaupungissa Merseysidessa, Englannissa. Se sijaitsee Merseyrailin Northern Line varrella.
New Ulm
Kaupungin perustivat 1854 saksalaiset siirtolaiset. Ulm on kaupunki Baden-Württembergin osavaltiossa Etelä-Saksassa.
Kaipala
Sumajoen rannalla kaksi kilometriä Kaipalasta luoteeseen on sijainnut novgorodilaisten 1100-luvulla rakentama maavallin ja kaivannon suojaama muinaislinna. Sen sisällä tehdyissä kaivauksissa on löydetty asuin- ja talousrakennusten jäänteitä, merkkejä raudantuotannosta, metalliesineitä, koruja ja slaavilaisperäisten saviastioiden kappaleita. Linnoitus tuhoutui ilmeisesti vuosina 1240–1241, jolloin Saksalainen ritarikunta hyökkäsi alueelle.
Niittyhirvenputki
Ulkonäkö ja koko
Niittyhirvenputki kasvaa 40–120 cm pitkäksi. Koko kasvi on karvainen. Varsi on ontto, mutta nivelkohdilta täyteläinen. Lehdet ovat varressa kierteisesti ja niiden kannat ovat tuppimaisia. Lehtilapa on kapean pitkulainen, hyvin hienoliuskainen ja yksi- tai kaksikertaa parilehdykkäinen. Lehdykät ovat parihalkoisia. Kukinto on kerrannaissarja. Kukan pää- ja pikkusarjat ovat suojuksellisia, suojuksen lehdet ovat kapeita. Pikkusarjoja on 30–40 kappaletta. Kukan teriö ja verhiö ovat viisilehtisiä. Selkäpuolelta karvaiset terälehdet ovat valkoisia tai joskus hieman punertavia. Hedelmä on 2,5–4 mm pitkä, litteähkö, leveän sukkulamainen paksuharjuinen ja karvainen.
Lullu Woldstedt-Buch
Woldstedt-Buch valmistui 1899 Privata svenska fruntimmerskolanista. Hän opiskeli 1893–1901 Helsingin orkesterikoulussa ja suoritti 1907 laulunopettajatutkinnon sekä kävi 1912–1913 ruotsalaisen alakoulunopettajaseminaarin. Woldstedt-Buch toimi kansakoulun- ja laulunopettajana. Hän oli Tidning för Musik -lehden toimitussihteeri 1913–1916 ja toimi Dagens Press- ja Hufvudstadsbladet-lehtien kirjeenvaihtajana. Woldstedt-Buch perusti 1927 ruotsinkielisen Skolteatern-teatterin ja johti sitä vuoteen 1929 saakka.
Teoksia
Nimimerkillä Nils Borgberg:
KOI8-R
KOI8-R (, код обмена информацией, 8 битов, "informaationvaihtokoodi, 8-bittinen") on 8-bittinen merkistö, joka on suunniteltu venäjän kieltä varten. Se kattaa myös bulgarian kielen. Ukrainaa varten on oma KOI8-U, jossa on lisäksi ukrainan kielen vaatimat kirjaimet. KOI8-R oli julkaisematon de facto standardi, mutta perustui standardeihin GOST 19768-74 (eli vanha koi8), ISO 6937/8 (ei rekisteröity) ja sen muunnelmat INIS-cyrillic ja ISO 5427. Venäläiset Unix-käyttäjät julkaisivat sen vuonna 1993 internet-standardina.
Budd Hopkins
pienoiskuva|Budd Hopkins vuonna 1997. Budd Hopkins (15. kesäkuuta 1931 – 21. elokuuta 2011 ) oli yhdysvaltalainen ufotutkija ja taiteilija. Hän valmistui Oberlin Collegesta ja muutti New Yorkiin vuonna 1953. Hän oli sukua Anthony Hopkinsille. Hänen töitään on esillä useissa pysyvissä kokoelmissa, kuten Whitney Museumissa, Guggenheim-museossa, Hirshhorn Museumissa ja Museum of Modern Artissa. Hän oli keskeinen hahmo abduktiotutkimuksen alkamisessa ja UFO-tutkimuksessa.
Duplex
Dupleksi on tietoliikenteen käsite, jolla tarkoitetaan yhteyden tai järjestelmän kaksisuuntaisuutta. Vastakohtana on simpleksi, jolloin järjestelmässä on lähettäjä ja vastaanottaja eri aikaan lähettämässä ja kuuntelemassa, mistä johtuu, että heidän on vuoroteltava, jotteivat lähetteet mene samalla taajuudella päällekkäin ja häiritse toisiaan.
Rauha Rentola
Rauha Olivia Elisabet Rentola oli suomalainen näyttelijä. Hänet tunnettiin älykkäänä ja varmatyylisenä luonnenäyttelijänä. Rentola esiintyi noin 70 elokuvassa ja Suomen Kansallisteatterissa puoli vuosisataa. Teatterissa Rentola muistetaan erityisesti vivahteikkaista roolitöistään Eino Kaliman ohjaamissa Tšehov-tuotannoissa.
Kansallisteatterin aika
Vuonna 1950 Kansallisteatterin johtoon siirtyi Arvi Kivimaa, jolloin Rentolan ura teatterissa alkoi laskea. Hän joutui ajoittain odottelemaan rooleja ja saadut osat olivat yleensä pieniä. Näiden vuosien tärkeimmät tulkinnat olivat Hirsipuumiehen Maria vuonna 1955, Olive näytelmässä Seitsemännentoista nuken kesä 1958 ja Karkurien Elma 1960.
Kotiseutumuseo Lukkarin puustelli
Museorakennus on ns. karoliinista tyyliä ja se lienee rakennettu 1800-luvun jälkipuoliskolla. Tunnusomaista rakennukselle on keskellä oleva suuri sali, toisessa päässä olevat kaksi kamaria ja tupa. Kaikki puustellin alkuperäiset piharakennukset ovat hävinneet. Museon kokoelmat edustavat tyypillistä etelähämäläistä talonpoikaisesineistöä.
Joseph Nicollet
Nicollet opiskeli matematiikkaa ja tähtitiedettä synnyinmaassaan Ranskassa, ja muutti Yhdysvaltoihin 1832 taloudellisista syistä. Hän asettui aluksi New Orleansiin, mutta muutti sieltä Mississippiä pitkin St. Louisiin Missourin osavaltioon. Sieltä käsin hän teki tutkimusmatkoja alueelle, joka on nykyisin Minnesotaa. Vuosina 1838–1839 hän johti retkikuntaa joka kartoitti Mississippi- ja Missouri-jokien välisen alueen.
Kloriitti (mineraali)
thumb|250px|Kloriittia Kloriitti on silikaatteihin kuuluva mineraali. Se on väriltään usein vihertävää ja sen kiilto on lasimainen tai samea. Kloriitin pinta tuntuu usein rasvaiselta ja sen rakenne on usein kiillemäisen suomuinen. Kloriitin kovuus Mohsin asteikolla on 2–3, minkä avulla se on helppo erottaa talkista.
James Rodríguez
Kausi 2012–2013
Kolmen pelaamansa kauden aikana Rodríguez voitti Portossa yhteensä kahdeksan pokaalia. Otteluita kaikki kilpailut mukaan lukien hänelle kertyi yhteensä 103 ja niissä syntyi maaleja yhteensä 31.
Kausi 2014–2015
James teki ensiesiintymisensä Real Madridin paidassa 12. elokuuta 2014 pelatussa UEFA Super Cupin ottelussa Sevillaa vastaan. Hän pelasi ottelussa 72 minuuttia, jonka jälkeen hänet korvasi vaihdosta kentälle tullut Isco. 19. elokuuta 2014 Supercopa de Españan ensimmäisessä osaottelussa Atlético Madridia vastaan hän onnistui tekemään ensimmäisen maalinsa joukkueessa. Hän pelasi ensimmäisen ottelunsa Mestarien liigassa Real Madridin paidassa lohkovaiheessa sveitsiläistä Baselia vastaan. Madridilaisseura voitti ottelun numeroin 5–1 ja James onnistui kertaalleen maalinteossa.
Seurajoukkue
Päivitetty 20. toukokuuta 2017. 1 (A) tulee lyhenteenä Aperturasta ja (C) Clausurasta. 2 Muissa kilpailuissa on huomioitu FIFA Club World Cup, Supercopa de España, Supertaça Cândido de Oliveira ja UEFA Super Cup.
Ciro Immobile
Immobile on pelannut Italian maajoukkueessa 51 ottelua ja tehnyt niissä 15 maalia. Hän pelasi sekä MM-kilpailuissa 2014 että EM-kilpailuissa 2016 kaksi alkulohko-ottelua. Kesän 2021 EM-kilpailuissa hän on pelannut avauskokoonpanossa lukuun ottamatta jatkopaikan kannalta merkityksetöntä viimeistä alkulohko-ottelua.
Kytkin (tietoliikenne)
pienoiskuva|[[Ethernet-kytkin]] Kytkin on tietotekninen laite, joka yhdistää pakettikytkentäisen paikallisverkon (yleensä lähiverkon) osia. Se perustuu moniporttiseen siltaukseen, ja mahdollistaa sekä fyysisesti että loogisesti tähtimäisen rakenteen. Kytkimillä korvataan yleensä moniporttitoistin, eli keskitin, koska sellainen välittää kaiken liikenteen joka suuntaan, mutta kytkin sen sijaan oppii tuntemaan minkä kaapelin päässä tietty vastaanottaja (MAC-osoite) on, ja siten välittää liikennettä tehokkaammin vain tarpeelliseen suuntaan.
Rajoituksia ja muita ominaisuuksia
Kaikkiin portteihin toistettavat Broadcast-paketeista aiheutuvan liikenteen suuri määrä voi muodostaa rajoituksen lähiverkon koolle. Tällöin verkkoa voidaan jakaa useisiin osiin esimerkiksi reitittimien avulla.
Zack Snyder’s Justice League
Tarina
Elokuva juoni jakautuu kuuteen osaan ja yhteen epilogiin:
Lorenzo Runeberg
Lorenzo Runeberg (6. joulukuuta 1836 Helsinki – 9. huhtikuuta 1919 Helsinki) oli lääkäri, valtiopäivämies ja Johan Ludvig ja Fredrika Runebergin poika.
Seinäjoen Maila-Jussit (lentopallo)
Seinäjoen Maila-Jussit on entinen seinäjokelainen lentopalloseura, joka voitti vuosina 1986 ja 1987 lentopallon miesten Suomen mestaruuden sekä Suomen cupin 1985.
Joukkue 1985–1986
pienoiskuva|350px|Seinäjoen Maila-Jussit 1987.
Meeri Räisänen
Seuraura
Räisänen on pelannut SM-sarjassa / liigassa 127 runkosarjaottelua torjuntaprosentilla 93,6 % ja 34 pudotuspeliottelua, joissa torjuntaprosentti on ollut niin ikään 93,6 %. NWHL/PHF:ssä pelaamissaan 21 ottelussa hänen torjuntaprosenttinsa oli 90,3 % ja NCAA:n 15 ottelussa 88,9 %. Ruotsin pääsarjassa hän torjui 26 runkosarjaottelussa 92,4 % laukauksista. Kahdessa pudotuspeliottelussa hänen torjuntaprosenttinsa oli 91,2 %.
Kickapoot
Kickapoot ovat yksi Pohjois-Amerikan alkuperäiskansoista. He kuuluivat algonkinien kielikuntaan ja asuivat nykyisten Michiganin ja Wisconsinin alueilla eurooppalaisten siirtokuntien saapuessa mantereelle 1600-luvulla. Kickapoiden lukumäärän uskotaan tuolloin käsittäneen noin 2 000–3 000 intiaania.
Siuro
Vaikka Siuro on varsin kylämäinen, sen suurimmat työllistäjät ovat tehtaita: Agco Power -moottoritehdas ja Patrian moottorihuoltoyksikkö Linnavuoressa sekä Purson alumiinitehdas. Siurossa on myös rautatieasema, jossa pysähtyvät nykyään vain tavarajunat.
Metyyli-isobutyyliketoni
Tärkein metyyli-isobutyyliketonin käyttökohde on vinyyli-, epoksi- ja akryylihartsien sekä luonnollisten hartsien liuotus. Yhdistettä käytetään myös liuotinuutossa eristettäessä antibiootteja. Metyyli-isobutyyliketonista voidaan syntetisoida 4-metyyli-2-pentanolia, metyyli-isobutyyliketoniperoksidia ja kumien lisäaineita. Ainetta käytetään kaupallisesti myytävän etanolin denaturointiin.
Tyypin 1 diabetes
Tyypin 1 diabetes kuuluu muihin diabetes mellitus -oireyhtymiin ja sitä potevia kutsutaan tyypin 1 diabeetikoiksi.
Diabetesrokotteen kehitystyö
Suomessa on käynnistynyt rokote tutkimus, jossa annetaan suomalaisen ja yhdysvaltalaisen yrityksen yhdessä kehittämää enterovirusrokotetta terveille 18-45 -vuotialle aikuisille. Tutkimuksissa on päädytty kehittämään rokotetta Coxsackie B -ryhmän enteroviruksia vastaan. Rokotteen on tarkoitus ennaltaehkäistä tyypin 1 diabetestä. Tutkimusryhmää vetää Tampereen yliopiston virologian professori Heikki Hyöty ja siihen osallistuu myös Helsingin yliopiston lastentautien emeritusprofessori Mikael Knip. Saman rokotteen uskotaan ennataehkäisevän myös muita enterovirusten aiheuttamia infektioita, kuten korvatulehduksia, aivokalvontulehdusta ja sydänlihastulehdusta. Aiemmin enteroviruksen aiheuttama polio on ennaltaehkäisty rokotteilla. Jos rokote todetaan toimivaksi on tarkoituksenmukasinta rokottaa jo vauvaikäiset lapset. Aikaisemmin Tampereen yliopiston ja Karoliinisen instituuin tekemissä tutkimuksissa rokote ennaltaehkäisi diabetestä hiirillä ja apinoilla. Rokotteen tutkimiseen menee vielä vuosia, jotta nähdään sen toimivuus ja turvallisuus. Ensimmäiset tulokset rokotteen ihmiskokeista ovat olleet positiivisia. Rokote sai aikaan vasta-aineiden muodostumisen, rokote oli hyvin siedetty ja vakavia haittavaikutusia ei ilmennyt. Keskeneräisen rokotteen toivotaan valmistuttuaan vähentävän tyypin 1 diabeteksen ilmaantumista vähintään 50 prosentilla.
Esiintyvyys
Tyypin 1 diabeteksen maailmanlaajuisessa esiintyvyydessä ei tapahtunut muutoksia 1900-luvun ensimmäisellä puoliskolla, mutta sairaus alkoi yleistyä 1950-luvulla siten, että vuosisadan lopussa kasvua oli jo 3 % vuodessa. Sen esiintyvyys on kasvanut viime vuosikymmeninä maailmanlaajuisesti noin 2–3 % per vuosi. Syy kasvuun on tuntematon. Tyypin 1 diabetes on hieman yleisempi pojilla/miehillä kuin tytöillä/naisilla. Väkilukuun suhteutettuna sen esiintyvyys on maailmanlaajuisesti yleisintä Suomessa (taulukko).
Weinheim
Weinheim [ˈvaɪ̯nhaɪ̯m] on kaupunki Lounais-Saksassa, Baden-Württembergin osavaltion luoteisosassa. Kaupungissa oli kesäkuun 2022 lopussa 45 480 asukasta. Weinheim on tunnettu maalauksellisesta vanhastakaupungistaan ja kahdesta linnastaan.
Nähtävyydet
Entinen ruhtinaiden residenssi, jonka vanhimmat osat ovat peräisin 1400-luvulta, toimii nykyään Weinheimin raatihuoneena. Sitä ympäröivässä puistossa kasvaa eksoottisia kasveja, muun muassa Saksan suurin setripuu. Kaupungin reunalla sijaitsee niin sanottu "eksoottimetsä", jonne istutettiin 1800-luvun loppupuolella mammuttipetäjiä, jotka ovat kasvaneet yli 55 metrin korkuisiksi.
Voi
Voi on kylmässä kovaa, kun taas huoneenlämmössä se pehmenee nopeasti ja on levitettävissä helposti voileivälle. Kun voita lämmitetään 32–35 celsiusasteeseen, se sulaa ohueksi nesteeksi. Voin väri on tavallisesti vaaleankeltainen, ja se johtuu Tyndallin ilmiöstä: mitä rasvapitoisempaa voi on, sitä keltaisempaa se on, mutta vuodenaikojen ja käytetyn rehun vaikutuksesta se voi vaihdella syvän keltaisesta lähes valkoiseen. Väriaineita annatto ja betakaroteeni lisäämällä voidaan saada haluttu tasainen väri ympäri vuoden. Suomessa voita ei enää nykyisin värjätä.
Valkolampi (Kirkkonummi)
Valkolammen alkuperäinen nimi lienee ollut suomenkielinen. Se esiintyy 1600-lopun maanmittausasiakirjassa asussa Walkjärfwi. On oletettu, että järven seudulla on elänyt keskiajalla väkeä, joka on osannut sekä suomea että ruotsia.
Brie Larson
Näyttelijänä
250px|pienoiskuva|oikea|Larson vuonna 2010. Larson aloitti näyttelijänuransa The Tonight Show with Jay Leno -keskusteluohjelman Barbie-sketsissä. Vuonna 2001 Larson sai roolin The WB -kanavan In Your Dreams -komediasarjasta, jossa hän esitti Bob Sagetin hahmon nuorinta tytärtä, Emilyä. Sarjan nimeksi vaihdettiin Raising Dad ja siitä esitettiin vain 27 jaksoa vuosien 2001–2002 aikana. Vuonna 2003 Larson näytteli Beverley Mitchellin kanssa Disney Channelin elokuvassa Right on Track ja vuonna 2004 hän oli suuressa roolissa teinikomediassa Sleepover. Larsonin seuraava kiinnitys oli vuonna 2009 Kate Gregsonin rooliin Showtimen sarjassa Taran monta elämää. Vuonna 2013 hän teki läpimurtoroolinsa indie-elokuvassa Short Term 12.
Jolkby
Jolkby on saanut nimensä Kirkkonummen keskustan liepeillä sijaitsevan Jolkbyn kartanon mukaan. Samaa nimeä kantavat muun muassa keskustan läpi virtaava joki Jolkbyån sekä paremmin vesitorninmäkenä tunnettu Jolkbybergen. Jolkbyn kartanon Röman-sukuiset omistajat ovat vaikuttaneet vahvasti alueen kehitykseen, sillä he ovat antaneet maat, joilla on nyt aiemmin sairaalana toiminut kunnanvirasto ja kunnanlääkärin virka-asunto, nykyinen kuvataidekoulu.
Maakallan kirkko
Maakallan kirkko, joka tunnetaan myös nimillä Kallan kirkko ja Kallankarin kirkko on kirkonrakentaja Simon Silvénin vuonna 1780 Maakallan saarelle Kalajoen edustalle rakentama puinen torniton pitkäkirkko. Kirkon molemmat päädyt ovat särmikkäät niin, että runkohuoneen pohjan muoto on pitkänomainen kahdeksankulmio. Kirkon paanukatto on jyrkkä ja päistään kolmilappeinen. Sisältä laudoittamattoman hirsisen kirkkosalin sisäkatteena on puuholvi. Kirkon pinta-ala on 180 neliömetriä ja siellä on istumapaikkoja 200 hengelle. Kirkon vieressä on pieni pappia varten tarkoitettu rakennus. Erillinen puinen kellotorni rakennettiin kirkon viereen ennen vuotta 1954. Kirkonkellon Kallaan lahjoitti jo vuonna 1729 raatimies Jakob Falander. Kirkkoa on korjattu 1930 ja 1952, jolloin tehtiin peruskorjaus. Kirkon katon tervaus uusittiin ja punamullalla käsitellyt ulkoseinät maalattiin uudelleen vuonna 2003.
Paradox Interactive
Julkaisut
Paradox Interactive on julkaissut myös muiden studioiden kehittämiä pelejä:
Seinäjoen kaupunginkirjasto
Historiaa
Vuoden 1900 kuntakokouksen hyväksymissä säännöissä edellytettiin kirjastojen hoitoa varten asetettavaksi nelihenkinen johtokunta. Ensimmäiseen johtokuntaan valittiin kirkkoherra E. K. Forsman, maanviljelijä O. E. Könni, opettaja Salomon Lipasti ja neiti Liisi Nikkola.
Vähä Jouttijärvi
Historiaa
Vuoden 1959 vanhassa painetussa peruskartassa Vähä Jouttijärven laskuoja oli vielä luonnonmukainen suopuro, joka laski Monganniitylle, jossa sen uoma katosi suohon. Se tuli uudelleen näkyviin suon toisessa päässä ja jatkoi juoksuaan "Korpijärveen" (nimi kartassa) eli Iso Korpijärveen.
Seinäjoen kaupunginkirjasto
Historiaa
1980-luvun lopulla Seinäjoen kaupunginkirjasto aloitti videoelokuvien lainauksen. Vuonna 1990 kirjaston lehtisali muutti kirjastotalon tilanahtauden johdosta läheisestä omakotitalosta tehtyyn Lehtitupaan, joka toimi Apila-kirjaston valmistumiseen 2012 saakka kunnes talo purettiin. 1990-luvun alun lamavuosina lainausmäärät kasvoivat ja kirjastolautakunta korvautui kulttuurilautakunnalla. Vuonna 1994 uusi atk-järjestelmä yhdisti Seinäjoen kaupunginkirjasto-maakuntakirjaston, Kuortaneen ja Nurmon kunnankirjastot sekä Seinäjoen ammattikorkeakoulun kirjaston Seitti-kirjastoiksi.
KOI8-U
KOI8-U on 8-bittinen merkistö, joka on suunniteltu ukrainan kieltä varten. Se on kehitetty KOI8-R:stä, josta on korvattu kahdeksan graafista merkkiä ukrainan kirjaimilla Ґ, Є, І, Ї ja niiden pienillä vastineilla. KOI8-U julkaistiin Internet-standardina vuonna 1998.
Hekatompedon (arkkitehtuuri)
Hekatompedon (, myös ; ”sata jalkaa [pitkä]”) tarkoitti antiikin kreikkalaisessa arkkitehtuurissa temppeliä, jonka pituus oli sata jalkaa (pūs) eli noin 30 metriä. Juuri kyseisen kokoisten temppeleiden rakentaminen oli suosiossa erityisesti arkaaisella kaudella, mutta niitä tehtiin myös myöhemmin. Sadan jalan pituus saattoi koskea joko koko temppeliä tai vain sen ydinosaa eli naosta. Täsmällinen pituus vaihteli eri paikoissa, koska eri alueiden jalka oli eri pituinen.
The Great American Bash
The Great American Bash oli showpainin jokavuotinen pay-per-view (PPV) -tapahtuma, jonka tuottivat National Wrestling Allianceen kuulunut Jim Crockett Promotions ja sen jälkeen World Championship Wrestling (WCW). Vuosina 1985-1990 tapahtuman tuotti NWA, ja vuosina 1991-2000 WCW.
Messa di Gloria
Messa di Gloria on seuraavien musiikkiteoksien nimi:
Fred Hawkins
Hawkins syntyi Antiochissa Illinoisissa, mutta asui suuren osan uransa ajasta El Pasossa Texasissa. Hänen myöhempi kotipaikkansa oli Floridan Sebring. Hän opiskeli Illinoisin yliopistossa Urbana–Champaignissa ja Texasin yliopistossa El Pasossa (silloin vielä Texas State School of Mines and Metallurgy).
Söderskärin majakka
Suomen sisällissodan ja jatkosodan aika
Suomen sisällissodassa Porvoon kaupungin seutu, mm. Porvoon maalaiskunta, tulivat melko nopeasti alkuvaihessa kansanvaltuuskunnan haltuun. Suojeluskuntalaisia oli etäällä mm. Pellingissä ja myös Söderskäriä käytettiin suojeluskuntalaisten vetäytymispaikkana punakaarteilta.
Kansallisen Kokoomuksen historia
Puolueen perustaminen
Suomenkielisten puolueiden entiset monarkistit perustivat Kansallisen Kokoomuspuolueen Helsingissä 9. joulukuuta 1918, päivää sen jälkeen kun tasavaltalaiset olivat perustaneet Kansallisen Edistyspuolueen. Perustamiskokouksessa Vanhalle ylioppilastalolle kokoontuneet yli 600 puoluekokousedustajaa valitsivat kokoomuksen ensimmäiseksi puheenjohtajaksi Hugo Suolahden, joka toimi tehtävässä vuoteen 1920 asti.
Kataisen aika (2004–2014)
Vuonna 2006 kokoomuksen presidenttiehdokkaana oli Sauli Niinistö. Vaaleissa käytiin toinen kierros, jonka voitti istuva presidentti Tarja Halonen Niinistön jäädessä toiseksi.
Kokoomusta lähes kymmenen vuotta johtanut Katainen ilmoitti huhtikuussa 2014 luopuvansa puheenjohtajuudesta ja samalla pääministerin virasta kesän puoluekokouksessa. Puheenjohtajaehdokkaiksi asettuivat Jan Vapaavuori, Alexander Stubb ja Paula Risikko. Lahden puoluekokous valitsi 14. kesäkuuta 2014 kokoomuksen uudeksi puheenjohtajaksi eurooppa- ja ulkomaankauppaministeri Alexander Stubbin. Stubb voitti toisella kierroksella Paula Risikon äänin 500,4–349,2. Jan Vapaavuori putosi ensimmäisellä kierroksella. Stubb oli aiemmin valittu Euroopan parlamenttiin toukokuussa järjestetyissä eurovaaleissa Suomen suurimmalla äänimäärällä.
Alexander Stubbin kausi (2014–2016)
Eduskuntavaaleissa 2015 kokoomus putosi kolmanneksi suurimmaksi eduskuntapuolueeksi keskustan ja perussuomalaisten taakse ja sai 37 paikkaa eduskunnasta. Tulos oli odotettua parempi ja Stubb sanoi kokoomuksen vaalivalvojaisissa, että "tätä kovempaa loppukiriä ei ole yksikään puolue tehnyt". Kokoomus oli äänimäärässä toinen ja sai 18,2 % äänistä. Uuden hallituksen kokoomusministerejä olivat valtiovarainministeri Stubb, opetus- ja kulttuuriministeri Sanni Grahn-Laasonen, sisäministeri Petteri Orpo ja ulkomaankauppa- ja kehitysministeri Lenita Toivakka.
Kataisen ja Stubbin kausilla hallitus leikkasi voimakkaasti koulutusmenoja eri koulutusasteilta. Leikkauksia vastustaneen Akavan vuonna 2014 tekemien laskelmien mukaan Kataisen pääministerikaudella hallitus leikkasi koulutuksen eri asteilta 1,5 miljardia euroa, josta esi- ja peruskoulutuksen osuus oli 600 miljoonaa, lukioiden ja ammattikoulujen osuus 500 miljoonaa euroa sekä ammattikorkeakoulujen osuus 350 miljoonaa euroa. Vuoden 2015 eduskuntavaalien alla Alexander Stubb lupasi opiskelijajärjestöjen #koulutuslupaus -kampanjalle olla leikkaamatta koulutuksesta enempää. Sipilän hallitus on kuitenkin leikannut yliopistojen rahoituksesta noin 500 miljoonaa euroa. Puolueen puheenjohtajakilvan aikana keväällä 2016 ministeri Petteri Orpo piti koulutusleikkauksia virheenä, jotka ”koskivat sivistysporvarin sydämeen rajusti”.
B. Helmiina
B. Helmiina (s. 15. toukokuuta 1998 Lappeenranta) on suomalainen ravihevonen. Se on punarautias suomenhevostamma. Hevosen kasvattaja ja omistaja on Talli Ranch Oy Lappeenrannasta. B. Helmiinan isä on viisinkertainen ravikuningas Viesker ja emä juoksijasuunnalle ensimmäisellä palkinnolla kantakirjattu B. Vilmiina. Myös B. Helmiina on kantakirjattu J-suunnalle.
Gusle
Termi gusle tarkoittaa kaikissa slaavilaisissa kielissä kielisoitinta. Guslella on monia samankaltaisuuksia bysanttilaisen lyyran kanssa, joka on viulun esimuoto ja jota myös soitetaan jousella.
Myriam Soumaré
Ura
Soumaré oli kolmas alle 23-vuotiaiden EM-kilpailujen 100 metrin juoksussa Debrecenissä 2007. Berliinin MM-kilpailuissa 2009 hän karsiutui saman matkan puolivälierissä. Dohan sisäratojen MM-kilpailuissa 2010 hän oli 60 metrillä kahdeksas.
Alppihiihdon maailmanmestaruuskilpailut 1999
Kisojen suurin sankari oli Norjan Lasse Kjus, joka voitti viisi mitalia eli yhden jokaisessa lajissa. Itävallan Hermann Maier voitti kaksi kultaa ja Suomen Kalle Palander Suomen ensimmäisen mitalin alppihiihdossa voittamalla yllättäen pujottelun kultaa. Naisissa Itävallan Alexandra Meissnitzer voitti kaksi kultamitalia.
Fonal Records
Sänpäkkilän arvion mukaan yli puolet Fonalin levyistä myydään ulkomaille.
Šeremetjevon kansainvälinen lentoasema
Lentoasema käsittää kaksi erillistä asemakokonaisuutta lentokenttäalueen vastakkaisilla laidoilla, pohjoispuolella terminaalit B ja C, eteläpuolella terminaalit D, E ja F. Ne toimivat osaksi kuin kaksi erillistä lentoasemaa, jotka käyttävät samoja kiitoteitä. Asemakokonaisuudesta toiselle päästäkseen on kierrettävä kentän ympäri sen ulkopuolisia teitä pitkin; terminaalien välillä on bussiyhteys.
Lentoyhtiöt
Lentoyhtiöt palvelevat ja operoivat lentoaseman useista terminaaleista.
Madhhab
Islamilaiset lakikoulukunnat eroavat toisistaan lakien tulkinnassa, mutta ne voivat erota myös siinä, mitä tekstejä ne hyväksyvät islamiin pyhiksi kirjoituksiksi. Uskonnollinen laki kehittyi islamissa maantieteelliseltä pohjalta eri suuntiin, sillä se nojautui osittain myös paikallisiin tapoihin. Myös nykyisin madhabeilla voi erottaa omat hallitsevat alueensa.
Lakikoulukunnat
Noin 75 % näiden sunnikoulukuntien lakimääräyksistä on kaikille neljälle yhteisiä. Viides suuri lakikoulukunta on šiialainen, mutta sekin jakaa useimmat sunnalaisten madhabien lakimääräyksistä:
Shafi'i
Shafi'i-koulukunta sai alkunsa Kairossa, missä al-Shafi’i eli viimeiset vuotensa. Koulukunta levisi Egyptiin, Hijaziin, ja Itä-Afrikkaan, kuten Somaliaan. Koulukunta levisi myös Irakiin ja sen kannattajia ovat melkein kaikki muslimit Indonesiassa, Malesiassa ja muualla Kaakkois-Aasiassa.
New York City Police Foundation
Police Foundationin hallituksen puheenjohtajana toimi vuonna 2017 Andrew Tisch ja toimitusjohtajana Susan L. Birnbaum. Samana vuonna säätiöllä oli varallisuutta yhteensä noin 12,3 miljoonan dollarin arvosta. Säätiön päämaja sijaitsee New Yorkissa.
Suomen kansallispuistot
Ensimmäiset kansallispuistot
Luonnonsuojelutoiminta alkoi Suomessa kaupunkien sivistyneistön piirissä. Jo 1800-luvun lopulla pohdittiin, mistä löytyisi sopivia suojelukohteita "huviksi ja nautinnoksi kaikille vapaan luonnon ystäville" kohtuullisten liikenneyhteyksien päästä niin, että puistoalueen väestön elinoloihin ei tarvitsisi juuri puuttua.
Zinaida Voronina
thumb|Zinaida Voronina (1967) Zinaida Borisovna Voronina (, o.s. Družinina, 10. joulukuuta 1947 Joškar-Ola – 17. maaliskuuta 2001 Moskova) oli neuvostoliittolainen telinevoimistelija ja olympiavoittaja.
Madina
Kunnassa toimii viisi alakoulua, yläkoulu ja kaksi koulutus- ja kehittämiskeskusta (CED). Terveyspalvelut käsittävät Guénikoron terveyskeskuksen, kolme sairastupaa ja neljä synnytyslaitosta. Vesihuoltoon kuuluu kaivoja ja porakaivoja.
Taylor Hawkins
Oliver Taylor Hawkins syntyi vuonna 1972 Texasin Fort Worthissa. Perhe muutti Kalifornian Laguna Beachiin, kun Taylor oli neljävuotias. Hän soitti teini-ikäisenä useissa yhtyeissä ja toimi jonkin aikaa rocklaulaja Sass Jordanin rumpalina. Sitten Hawkins sai paikan Alanis Morissetten rumpalina Jagged Little Pill -albumin kiertueelta.
Hawkins oli mukana kahdeksalla Foo Fightersin albumilla aina vuoteen 2022 asti. Hän soitti pääosin rumpuja mutta sai välillä myös lauluvastuita. Hän lauloi muun muassa singlekappaleella ”Cold Day in the Sun” ja Concrete and Gold -albumin kappaleella ”Sunday Rain”. Ensin mainittu on myös Hawkinsin kirjoittama, ja Foo Fighters on soittanut sitä säännöllisesti konserteissaan. Hawkins ja Grohl on konserteissa vaihtanut paikkaa, ja Hawkins myös itse lauloi konserteissa kyseisen kappaleen Grohlin toimiessa rumpalina.